П**репоруке о мерама за сузбијање и заштиту ширења заразне болести ЦОВИД – 19 приликом одржавања спортских тренинга / такмичења у затвореном постору** Кризниог штаба за сузбијање ове заразне болести:

* уколико се тренинг/такмичење одржава у објекту школе (спортској хали) временски размак између наставе и тренинга/такмичења мора бити најмање 2 сата, с тим што је директор школе одговоран за детаљну дезинфекцију сале, коришћење опреме и справа, коришћење заједничких просторија, односно свих просторија и опреме која је коришћена приликом тренинга, односно такмичења,
* дозвољено је одржавање спортских тренинга и такмичења у затвореном простору, без присуства публике,
* активни учесници тренинга и такмичења (спортисти који учествују у тренингу) не морају носити заштитну маску, остали учесници морају,
* уколико тренирају или се такмиче малолетна лица, организатор тренинга или такмичења је дужан да упозори пратиоце малолетног лица да не могу присуствовати тренингу/такмичењу,
* пре почетка тренинга/такмичења сваком активном учеснику тренинга/такмичења мери се телесна температура, те уколико учесник има повишену телесну температуру (изнад 37 степени целзијуса) или друге знакове респираторне инфекције (кашаљ, малаксалост, отежано дисање и др.) том лицу неће бити дозвољен улазак у објекат, односно тренинг/такмичење,
* на видном месту морају бити истакнута правила понашања,
* на улазу у објекат и у салу у којој се одржава тренинг/такмичење обавезно стоји дезобаријера,
* свако ко улази у објекат, а биће присутан на тренингу/такмичењу мора дезинфиковати руке препаратом на бази 70% алкохола,
* пре почетка тренинга/такмичења, као и након одржаног тренинга/такмичења све просторије објекта морају бити проветрене, а подови, опрема, справе и реквизити дезинфиковани,
* коришчење заједничких, помоћних просторија, као што су: свлачионице, туш кабине и сл. је могуће само уколико постоји могућност да се након сваког коришћења изврши дезинфекција тих просторија,
* уколико природа тренинга/такмичења дозвољава, препоручује се да између такмичара буде физичка удаљеност најмање 1 метра,
* опрема, справе и реквизити за вежбање се морају дезинфиковати након сваке употребе,
* дезинфекција руку, површина и опреме се врши препаратом на бази 70% алкохола,
* одговорно лице организатора тренинга/такмичења дужно је да, уколико се у току такмичења јаве здравствени проблеми код такмичара, одн. активног учесника тамичења, без одлагања удаљи то лице са такмичења, са препоруком да се одмах јави надлежном дому здравља – ЦОВИД амбуланти.